b'\n_START_ARTICLE_\nDhakan lento-onnettomuus 1984\n_START_SECTION_\nLentokone\n_START_PARAGRAPH_\nOnnettomuuskone oli vuonna 1971 valmistettu Fokker F.27-600 Friendship (rekisteritunnus S2-ABJ). Onnettomuuden aikaan sille oli kertynyt 15\xc2\xa0595 lentotuntia 24\xc2\xa0085 lennolla.\n_START_SECTION_\nMatkustajat ja miehist\xc3\xb6\n_START_PARAGRAPH_\nLennolla oli 44 matkustajaa ja viisi miehist\xc3\xb6n j\xc3\xa4sent\xc3\xa4. Matkustajista yksi oli japanilainen ja yksi britti. Matkustajista 33 oli matkalla Dhakaan noustakseen jatkolennolle L\xc3\xa4hi-it\xc3\xa4\xc3\xa4n. Lennon kapteenina oli Bangladeshin ensimm\xc3\xa4inen naispuolinen ammattilent\xc3\xa4j\xc3\xa4 Kaniz Fatema Roksana.\n_START_SECTION_\nOnnettomuus\n_START_PARAGRAPH_\nS\xc3\xa4\xc3\xa4 Dhakassa oli onnettomuusp\xc3\xa4iv\xc3\xa4n\xc3\xa4 huono: oli turbulenssia, satoi kaatamalla ja n\xc3\xa4kyvyys oli huono. Miehist\xc3\xb6 yritti ensin VOR-l\xc3\xa4hestymist\xc3\xa4 kiitotielle 32. Koska kumpikaan lent\xc3\xa4j\xc3\xa4 ei n\xc3\xa4hnyt kiitotiet\xc3\xa4, l\xc3\xa4hestyminen keskeytettiin. Seuraavaksi he yrittiv\xc3\xa4t ILS-l\xc3\xa4hestymist\xc3\xa4 kiitotielle 14. L\xc3\xa4hestyminen oli j\xc3\xa4lleen keskeytett\xc3\xa4v\xc3\xa4. Kolmannella yrityksell\xc3\xa4 miehist\xc3\xb6 laskeutui liian matalalle ja kone osui suohon noin 550 metri\xc3\xa4 ennen kiitotien alkua.'